b'\n_START_ARTICLE_\nZlatni globus\n_START_PARAGRAPH_\nZlatni globus (eng. Golden Globe) je ameri\xc4\x8dka filmska nagrada koja se dodjeljuje filmskim, a od 1970. i televizijskim uradcima jednom godi\xc5\xa1nje tijekom formalne ve\xc4\x8dere.\n_START_SECTION_\nUvod\n_START_PARAGRAPH_\nNakon Oscara, Zlatni globus je druga najzna\xc4\x8dajnija mainstream filmska nagrada, a \xc4\x8desto je i glavni indikator za favorite za Oscara. Osnovana je 1943. godine, a glasa\xc4\x8dko tijelo (Hollywood Foreign Press Association ili skra\xc4\x87eno HFPA) sa\xc4\x8dinjava \xc5\xbeiri stranih novinara koji broji 86 \xc4\x8dlanova. Razdoblje lobiranja i prihva\xc4\x87anja kandidata za nominacije po\xc4\x8dinje 1. listopada. Prijenos dodjele Zlatnog globusa uglavnom kotira tre\xc4\x87i na listi najgledanijih showova dodjele nagrada, iza Oscara i Grammyja. Prije je dodjela emitirana na TBS-u, no od 1996. se emitira na kanalu NBC._NEWLINE_Beverly Hills Hotel, Hollywood Knickerbocker Club i Hollywood Roosevelt Hotel su naj\xc4\x8de\xc5\xa1\xc4\x8de lokacije na kojima se odr\xc5\xbeava sve\xc4\x8danost. Glavne nagrade za film i TV seriju podijeljene su u dva dijela: za najbolji film, glumca i glumicu za komediju ili mjuzikl, a drugi za dramu. Ostale kategorije dodjeljuju se u istim kategorijama nebitno o \xc5\xbeanru. Nominacije se objavljuju svake godine sredinom prosinca, a nagrade se odr\xc5\xbeavaju krajem ili sredinom sije\xc4\x8dnja.'